|  |  |  |  |  |
| --- | --- | --- | --- | --- |
| ПРЕДМЕТ: **ГЕОГРАФИЈА** | | | | |
| УЏБЕНИК: **Географија за 6. разред ОШ** | | | ИЗДАВАЧ: **Дата Статус** | |
| НАСТАВНИК**:** | | | | |
| ЧАС БРОЈ**: 57** | | ОДЕЉЕЊЕ**:** | | ДАТУМ**:** |
| Наставна тема: | Држава и интеграциони процеси | | | |
| Наставна јединица: | Свет после Другог светског рата | | | |
| Тип часа: | Утврђивање | | | |
| Циљ часа: | * Утврђивање стечених знања о подели света после Другог светског рата | | | |
| Очекивани исходи: | Ученици ће бити у стању да:   * Утврде своје знање о политичкој подели света после Другог светског рата. | | | |
| Облик рада: | Фронтални, идивидуални, рад у пару, групни рад | | | |
| Наставне методе: | Монолошка, дијалошка , демонстративна | | | |
| Наставна средства: | Компјутер, пројектор, картице, наставни листићи | | | |
| Међупредметне компетенције | Компетенција за учење, комуникација, компетенција за решавање проблема, рад са подацима и информацијама | | | |
| **ВРЕМЕНСКА СТРУКТУРА ЧАСА (ТОК ЧАСА)** | | | | |
| **Уводни део (10 минута):**   * Наставник прозива ученика који је припремио презентацију о Махатма Гандију да је презентује одељењу; * Након презентације ученици постављају питања и са наставником дискутују о значају Гандија за Индијце, али и за читав свет. Наставник бележи у педагошку документацију оцену ученику који је радио презентацију и ученицима који су активно учествовали у дискусији. * Исписује назив наставне јединице на табли - Свет после Другог светског рата - УТВРЂИВАЊЕ   **Главни део (30 минута):**   * Наставник припреми четири кутије са поклопцем који има прорез на врху кроз који се могу убацити картице (прилог 1). На једној кутији пише НАТО, на другој НЕУТРАЛНЕ ЗЕМЉЕ, на трећој ВАРШАВСКИ ПАКТ и на четвртој НЕСВРСТАНЕ ЗЕМЉЕ. Ученици из шешира извлаче картице и имају задатак да их убаце у одговарајућу кутију. * Наставник дели ученике у парове (према распореду седења) тако да један један ученик добија задатак да понавља садржаје који се односе на *Европу после Другог светског рата*, а ученик до њега садржаје који се односе *свет после Другог светског рата*. Наставник дели ученицима картице са кључним речима као смерницама које треба да им помогну да укратко понове лекцију и запишу у свескама све кључне информације (прилог 2). * Након урађеног задатка ученици се групишу у две групе: * Прва група: Европа * Друга група: свет * Међусобно упоређују објашњења кључних речи и заједно их представљају на хамер или пак папиру. Када заврше представник групе је лепи презентацију на таблу и излаже рад пред осталим ученицима. * Наставник прати рад појединачног и групног рада, даје објашњења уколико примети да је нешто нејасно и бележи своја запажања у педагошку документацију.   **Завршни део (5 минута):**   * Наставник истиче ученицима своја запажања о часу и даје сугестије. Похваљује ученике који су активно учествовали.   \*Ученици који слабије напредују: Ученици имају задатак да обоје остатак политичке карте света коју су почели претходног часа и да помажу представницма група приликом излагања. | | | | |
| **ЗАПАЖАЊА О ЧАСУ И САМОЕВАЛУАЦИЈА** | | | | |
| Проблеми који су настали и како су решени: | | | | |
| Следећи пут ћу променити/другачије урадити: | | | | |
| Општа запажања: | | | | |

**Прилог 1 ✂**

|  |  |  |
| --- | --- | --- |
| **НОРВЕШКА** | **ВЕЛИКА БРИТАНИЈА** | **САД** |
| **ФРАНЦУСКА** | **ШПАНИЈА** | **ДАНСКА** |
| **ПОРТУГАЛИЈА** | **ИТАЛИЈА** | **БЕЛГИЈА** |
| **ШВЕДСКА** | **ФИНСКА** | **ИСЛАНД** |
| **ПОЉСКА** | **ЧЕХОСЛОВАЧКА** | **ЕГИПАТ** |
| **МАЂАРСКА** | **РУМУНИЈА** | **ИНДИЈА** |
| **БУГАРСКА** | **ШВАЈЦАРСКА** | **ГРЧКА** |
| **СФРЈ** | **СССР** | **НЕМАЧКА** |

**Прилог 2**

**Европа после Другог светског рата - кључне речи:**

* Војни блокови
* Подела Немачке
* Берлински зид
* Распад СССР –а
* Распад Чехословачке
* распад СФРЈ
* Дејтонски споразум

**Свет после Другог светског рата - кључне речи:**

* Војни блокови
* деколонизација
* Највећа колонијална сила
* Стицање независности у Африци
* Стицање независности у Аустралији
* Неоколонијализам
* Ганди