|  |  |  |  |  |
| --- | --- | --- | --- | --- |
| ПРЕДМЕТ : **ГЕОГРАФИЈА** | | | | |
| УЏБЕНИК: **Географија за 6. разред ОШ** | | | ИЗДАВАЧ: **Дата Статус** | |
| НАСТАВНИК**:** | | | | |
| ЧАС БРОЈ**: 6** | | ОДЕЉЕЊЕ**:** | | ДАТУМ**:** |
| Наставна тема: | Географска карта | | | |
| Наставна јединица: | Географска дужина и часовне зоне | | | |
| Тип часа: | Обрада | | | |
| Циљ часа: | * Оспособљавање ученика да самостално одређују положај тачaка и места на карти помоћу картографске мреже | | | |
| Очекивани исходи: | **Ученици ће бити у стању да:**   * утврде положај тачака ( географску дужину) на карти помоћу картографске мреже; * објасне значај и улогу одређивања положаја тачака на карти. | | | |
| Облик рада: | Фронтални, индивидуални | | | |
| Наставне методе: | Монолошко-дијалошка метода, демонстративна | | | |
| Наставна средства: | Уџбеник, табла, средства ИКТ, атлас, карта света и Европе | | | |
| Међупредметне компетенције | Компетенција за учење, комуникација, компетенција за решавање проблема, рад са подацима и информацијама | | | |
| **ВРЕМЕНСКА СТРУКТУРА ЧАСА (ТОК ЧАСА)** | | | | |
| **Уводни део (10 минута):**   * Наставник истиче циљ часа и записује назив наставне јединице на табли. Проверава са ученицима домаћи задатак од прошлог часа (везан за појам географске ширине) како би се уверио да су ученици савладали претходну лекцију.   **Главни део (30 минута):**   * Наставник на карти показује ученицима меридијане и уводи назив подневци. Објашњава начин одређивања положаја места у односу на почетни меридијан (гринички или нулти). Затим , истиче значај почетног меридијана за одређивање географске дужине. * Наставник одређује неколико тачака на карти Европе како би ученици што лакше схватили појам географске дужине. Наставник прозива три ученика који имају задатак да уз помоћ атласа на политичкој карти Европе одреде географску дужину Португалије, Уједињеног Краљевства и Пољске (ове примере наставник бира због тога што Португалија има само западну географску дужину, Уједињено Краљевство западну и источну, а Пољска само источну). Када наставник процени да су ученици разумели начине одређивања географске дужине прелази на карту света и показује неколико примера. * Задаје ученицима неколико држава и градова да покушају самостално да одреде географску дужину уз помоћ атласа. Прилази сваком ученику коме су потребна додатна објашњења. * Наставник на табли исписује поднаслов часовне зоне. Поставља ученицима следећа питања:  1. Како се зове окретање Земље око своје замишљене осе? *(Ротација)* 2. За колико степени се Земља окрене око своје осе за један дан (*360°)*? 3. Колико часова има један дан? (*24*) 4. Погледајте карту са часовним зонама на страни 13! Колико их има? (*24*) 5. Зашто их има 24? (*Зато што се Земља окрене око своје осе за 360° за један дан, односно за 24 сата.*)   6. Колико степени географске дужине захвата свака часовна зона ако се Земља окрене око своје осе за 360° током 24 сата? (*Свака часовна зона зхавта 15° географске дужине.*)  7. Зашто се меридијани другачије називају и подневци? *(Зато што се места дуж истог меридијана налазе у истој часовној зони и имају подне у исто време)*  Ученици одговоре записују у свесци. Након тога наставник задаје занимљиве задатке:   1. Устао си у 10 сати и треба да назовеш друга који живи у Лондону. Колико је код њега сати? 2. Ваш омиљени бенд је из Њујорка. Одржаће концерт данас у 22 часа по локалном времену. Колико је сати тада у Србији? 3. Додела МТВ награда је у Лос Анђелесу у 20:00 часова по локалном времену. Колико је тада сати код нас?   **Завршни део (5 минута):**   * Укратко поновити лекцију и задати ученицима да ураде задатке у делу ***Хоћу да знам, зато сам/а резимирам!* – страна 14** у уџбенику.   ***Домаћи задатак***   * Ученици треба да одреде географску дужину за државе за које су претходни час одређивали географску ширину.   \***Ученици који слабије напредују**: Наставник помаже ученицима да схвате одређивање географске дужине градова помоћу карте света на којој су ти градови наглашени (лакши примери, који леже на већ уцртаним меридијанима). | | | | |
| **ЗАПАЖАЊА О ЧАСУ И САМОЕВАЛУАЦИЈА** | | | | |
| Проблеми који су настали и како су решени: | | | | |
| Следећи пут ћу променити/другачије урадити: | | | | |
| Општа запажања: | | | | |