|  |  |  |  |  |
| --- | --- | --- | --- | --- |
| ПРЕДМЕТ: **ГЕОГРАФИЈА** | | | | |
| УЏБЕНИК: **Географија за 6. разред ОШ** | | | ИЗДАВАЧ: **Дата Статус** | |
| НАСТАВНИК**:** | | | | |
| ЧАС БРОЈ**: 67** | | ОДЕЉЕЊЕ**:** | | ДАТУМ**:** |
| Наставна тема: | Географија Европе | | | |
| Наставна јединица: | Становништво и насеља Европе | | | |
| Тип часа: | Обрада | | | |
| Циљ часа: | * Упознацање ученика са одликама становништва и насеља Европе | | | |
| Очекивани исходи: | Ученици ће бити у стању да:   * опишу одлике становништва Европе; * објасне одлике природног кретања становништва; * представе полно – старосну структуру становништва Европе путем полно – старосне пирамиде; * наведу пример имиграција и емиграција; * наведу религије које имају највише следбеника у Европи; * наведу примере мегалополиса и конурбација. | | | |
| Облик рада: | Фронтални, идивидуални, рад у пару | | | |
| Наставне методе: | Монолошка, дијалошка , демонстративна | | | |
| Наставна средства: | Уџбеник, карта Европе, компјутер, пројектор, нема карта | | | |
| Међупредметне компетенције | Компетенција за учење, комуникација, компетенција за решавање проблема, рад са подацима и информацијама | | | |
| **ВРЕМЕНСКА СТРУКТУРА ЧАСА (ТОК ЧАСА)** | | | | |
| **Уводни део (10 минута):**   * Наставник подсећа ученике на појмове које су учили у склопу области становништво. **На табли исписује следеће:**   Ученици имају задатак да испред појмова напишу слово Б ако наведена структура припада биолошкој структури становништва или слово Д ако припада друштвено – економској структури становништва. Наставник прозива ученике наизменично док се задатак не реши.  \_\_\_\_\_ Полна структура становништва  \_\_\_\_\_ Старосна структура становништва  \_\_\_\_\_ Образовна структра становништва  \_\_\_\_\_ Економска структура становништва  \_\_\_\_\_ Расна структура становништва  \_\_\_\_\_ Етнична структура становништва  \_\_\_\_\_ Језичка стуктура становништва  \_\_\_\_\_ Верска структура становништва  **Главни део (30 минута):**   * Наставник дели ученике у парове према прозивнику у дневнику. На табли исписује кључне речи за сваког ученика у пару (пар А-Б).   **Кључне речи за ученика А**:   * Број становника, густина насељености, најгушће, најређе, природни прираштај, пол, старост, пирамида, животни век, градско становништво.   **Кључне речи за ученика Б:**   * Емиграција, имиграција, Други светски рат, народи, језичке породице, религија, конурбација, мегалополис. * Ученици имају задатак да уз помоћ уџбеника користећи кључне речи саставе питања. Када то заврше замењују питања са паром и одговарају на његова питања. Ученик А одговара на питања ученика Б и обрнуто.   ***Могућа питања ученика А:***   * *Колико становника има Европа?* * *Колико износи густина насељености у Европи?* * *Која држва у Европи има највећу густину насељености?* * *Која држава у Европи је најређе насељена?* * *Колико износи природни прираштај у Европи?* * *Како можемо представити полну и старосну структуру становништва ?* * *Ком типу пирамиде припада полно-старосна пирамида Европе?* * *Колико износи просечан животни век у Европи?* * *Колики је удео градског становништва у Европи?*   **Могућа питања ученика Б:**   * *Да ли је Европа континент емиграција или имиграција?* * *Која врста миграција се дешавала у Европи после Другог светског рата?* * *Колико народа живи у Европи?* * *Којој породици народа припада највише становника у Европи?* * *Која религија је најраспрострањенија у Европи?* * *Како се зове највећа конурбација у Холандији?* * *Како се зову мегалополиси у Европи?* * Наставник прозива један пар да прочита питања и одговоре док остали ученици допуњују са својим питањима уколико се разликују.   **Завршни део (5 минута):**   * Наставник задаје ученицима да на карти Европе пронађу конурбацију Ранштад и два мегалополиса у Европи.   **Домаћи задатак**: Ученици имају задатак да ураде ***Хоћу да знам зато сам/а резимирам!*** - страна **182** у уџбенику.  \*Ученици који слабије напредују: Ученици имају задатак да у нему карту уцртају карту народа Европе уз помоћ уџбеника - страна 180. | | | | |
| **ЗАПАЖАЊА О ЧАСУ И САМОЕВАЛУАЦИЈА** | | | | |
| Проблеми који су настали и како су решени: | | | | |
| Следећи пут ћу променити/другачије урадити: | | | | |
| Општа запажања: | | | | |