|  |  |  |  |  |
| --- | --- | --- | --- | --- |
| ПРЕДМЕТ: **ГЕОГРАФИЈА** | | | | |
| УЏБЕНИК: **Географија за 6. разред ОШ** | | | ИЗДАВАЧ: **Дата Статус** | |
| НАСТАВНИК**:** | | | | |
| ЧАС БРОЈ**: 62** | | ОДЕЉЕЊЕ**:** | | ДАТУМ**:** |
| Наставна тема: | Географија Европе | | | |
| Наставна јединица: | Географски положај и границе Европе | | | |
| Тип часа: | Обрада | | | |
| Циљ часа: | * Упознавање ученика са географским положајем и границама Европе | | | |
| Очекивани исходи: | Ученици ће бити у стању да:   * Обележе границе Европе према Азији и Африци; * Одредe географски положај Европе; * Именују континенте Старог света; * Утврде положај Европе унутар одређеног топлотног појаса. | | | |
| Облик рада: | Фронтални, индивидуални | | | |
| Наставне методе: | Монолошка, дијалошка , демонстративна | | | |
| Наставна средства: | Уџбеник, карта Европе , карта света, нема карта, комјутер, пројектор, наставни листић | | | |
| Међупредметне компетенције | Компетенција за учење, комуникација, компетенција за решавање проблема, рад са подацима и информацијама | | | |
| **ВРЕМЕНСКА СТРУКТУРА ЧАСА (ТОК ЧАСА)** | | | | |
| **Уводни део (10 минута):**   * Наставник проверава домаћи задатак, а затим исписује назив нове наставне јединице на табли.   **Главни део (30 минута):**   * Наставник на табли пројектује табелу (или је црта), ученици прецртавају у свеске и на основу података са стране 167 у уџбенику треба да је попуне.  |  |  | | --- | --- | | **Европа** | | | Површина: |  | | Број становника: |  | | Број држава: |  |  * Наставник задаје ученицима да у немој карти упишу називе континената (уколико има потребе могу користити карту на страни 167 у уџбенику). * Наставник поставља питање ученицима: * Да ли је Европа спојена са неким контитнентом? *(Да);* * Са којим? *(Са Азијом).* * Наставник на физичко-географској карти Европе показује ученицима границу између Европе и Азије – Планина Урал, река Урал, Каспијско језеро, Кавказ, Црно море, Босфор, Мраморно море, Дарданели, Егејско море. Ученици у немим картама уписују поменуте географске појмове. Наставник обилази, контролише, помаже уколико је потребно. Наставник поставља питање ученицима: * Које водене површине окружују Европу? *(На западу Атлантски океан, на југу Средоземно море, на северу Северни ледени океан)* * Ученици у нему карту уписују поменуте водене површине. * Наставник објашњава ученицима да се Европа, Азија и Африка убрајају у континенте Старог света јер се сматра да су били први насељени и на њима су се развиле прве државе. Континенти који су касније откривени убрајају се у континенте Новог света. * Наставник упућује ученике да погледају карту света и поставља питање ученицима : * Где се налази Европа у односу на екватор? *(Европа се налази северно од екватора);* * Да ли гринички меридијан пресеца Европу? *(Да, али већи део Европе се налази на источној полулопти).* * Наставник пројектује или црта на табли следећу табелу. Ученици је преписују у свеске, а затим на карти проналазе крајње тачке европског континента, очитавају њихове координате и уносе их у табелу.  |  |  |  | | --- | --- | --- | | **Крајње тачке европског континента** | | **Координате** | | Најјужнија тачка | Рт Мароки |  | | Најсевернија тачка | Нордкап |  | | Најзападнија тачка | Рока |  | | Најисточнија тачка | Планина Урал |  |  * Наставник проверу ради фронтално и поставља ученицима питање: * У ком топлотном појасу се налази највећи део Европе? *(У северном умереном).*   **Завршни део (5 минута):**   * Наставник прозива ученике да на зидној карти покажу границу између Европе и Азије и крајње тачке континента.   **Домаћи задатак**: Ученици имају задатак да ураде ***Хоћу да знам зато сам/а резимирам!*** - страна **169** у уџбенику.  \*Ученици који слабије напредују: Ученици имају задатак да у нему карту уцртају називе континената и водене површине које окружују Европу. | | | | |
| **ЗАПАЖАЊА О ЧАСУ И САМОЕВАЛУАЦИЈА** | | | | |
| Проблеми који су настали и како су решени: | | | | |
| Следећи пут ћу променити/другачије урадити: | | | | |
| Општа запажања: | | | | |